

Πρόγραμμα Εκδρομής 4-5/10/2025

1η μέρα Σάββατο 4 Οκτωβρίου 2025:

Αναχώρηση από Κόρινθο για την γραφική πρωτεύουσα του νομού Ευρυτανίας, το Καρπενήσι, όπου θα είναι και ο τελικός μας προορισμός. Κάνοντας τις απαραίτητες ενδιάμεσες στάσεις για ξεκούραση θα φτάσουμε στην ιστορική γέφυρα του Γοργοποτάμου που δεσπόζει στην καρδιά του όρους Οίτη. Το χωριό Γοργοπόταμος, ο ποταμός και η γέφυρά του είναι σημείο με μεγάλη ιστορική σημασία για το έπος του ’40. Εκεί έγινε η ανατίναξη της γέφυρας με την συμβολική σημασία που όμως ήταν εξαιρετικά σημαντική για την ψυχολογία των Ελλήνων και όχι μόνο. Αφού απολαύσουμε τη φύση, τα χρώματα και τα αρώματα, θα γευματίσουμε ελεύθερα στην περιοχή. Μετά το μεσημεριανό μας θα  πάρουμε το δρόμο  για το Καρπενήσι. Το Καρπενήσι παραμένει γεμάτο ζωή και κίνηση όλο το χρόνο, καθώς διαθέτει αρκετές ταβέρνες, καταστήματα, αξιοθέατα. Αξίζει να κάνετε βόλτα γύρω από την πλατεία, για να δείτε τα μνημεία, τους ανδριάντες του Αντώνη Κατσαντώνη και του Μάρκου Μπότσαρη –ηρώων της επανάστασης του 1821-, την παλιά εκκλησία της Αγίας Τριάδας, τα πλατάνια με τη βρύση. Θα τακτοποιηθούμε στο ξενοδοχείο. Ελεύθερος χρόνος. Διανυκτέρευση.

2η μέρα Κυριακή 5 Οκτωβρίου 2025:

Αναχώρηση μετά το πρωινό με τις βαλίτσες μας με προορισμό την Ιερά Μονή Προυσού, ένα από τα σημαντικότερα προσκυνηματικά κέντρα της Ορθοδοξίας.  Η Παναγία Προυσιώτισσα δεσπόζει σε ένα από τα πιο άγρια και αφιλόξενα τοπία, μεταξύ των βουνών Χελιδόνα, Καλιακούδα και της οροσειράς του Τυμφρηστού. Λέγεται ότι το παρεκκλήσι της Μονής ιδρύθηκε τον 9ο μ.Χ. αιώνα, τον καιρό του Αυτοκράτορα Βυζαντίου, Θεόφιλο. Στην Παναγία Προυσιώτισσα λειτουργεί μουσείο που φιλοξενεί μια αξιόλογη συλλογή από παλαιά χειρόγραφα, παλαιότυπα βιβλία και πολύτιμα εκκλησιαστικά σκεύη και κειμήλια αν και μεγάλο μέρος τους καταστράφηκε όταν οι Γερμανοί πυρπόλησαν τη Μονή, στις 16 Αυγούστου 1944. Η θαυματουργή εικόνα φυλάσσεται , μέσα σε ένα σπήλαιο. Λέγεται ότι φιλοτεχνήθηκε κατά τη μεσοβυζαντινή περίοδο και σήμερα διακρίνονται μόνο το πρόσωπο της Παναγίας και του Ιησού, καθώς τα υπόλοιπα είναι καλυμμένα με ασήμι, δώρο του Γεωργίου Καραϊσκάκη που γιατρεύτηκε από θέρμη αφού πέρασε έξι μήνες στη μονή. Παραμονή στην Μονή και αναχώρηση για να γευματίσουμε σε μαγαζί της περιοχής (θα οριστεί σε μεταγενέστερο χρόνο) Έπειτα συνεχίζουμε για το Μεγάλο Χωριό το οποίο είναι χτισμένο μέσα σε πυκνό ελατοδάσος σε υψόμετρο 720 μέτρων. Η πλατεία του χωριού με το πλατάνι προσφέρει εκπληκτική θέα προς την κοιλάδα του ποταμού Καρπενησιώτη και τις κορυφές του όρους Χελιδώνα, ενώ πολύ σημαντικό είναι και το Ιστορικό και Λαογραφικό Μουσείο με πλούσια εκθέματα λαϊκής τέχνης, εκκλησιαστικά κειμήλια και εργαλεία παραδοσιακών επαγγελμάτων.  Ελεύθερος χρόνος για καφέ και γλυκό (σας προτείνουμε το γαλακτομπούρεκο όπου σερβίρεται στα τοπικά μαγαζιά). Επιβίβαση στο πούλμαν και επιστροφή στη βάση μας με τις απαραίτητες ενδιάμεσες στάσεις γεμάτοι όμορφες εικόνες από το διήμερο αυτό στην Ευρυτανία.

**ΠΕΡΙΛΑΜΒΑΝONTAI:**

* Μεταφορά με πούλμαν καθ΄ όλη τη διάρκεια της εκδρομής σύμφωνα με το πρόγραμμα
* Μία διανυκτέρευση στο ξενοδοχείο Lecadin Hotel 3\*
* Πρωινό σε μπουφέ
* Αρχηγός γραφείου
* ΦΠΑ

**ΔΕΝ ΠΕΡΙΛΑΜΒΑΝΟΝΤΑΙ:**

* Φόρος διαμονής στο ξενοδοχείο (5€ ανά δωμάτιο, ανά διανυκτέρευση), ο οποίος πληρώνεται απευθείας στο ξενοδοχείο
* Εισόδους σε μουσεία, αξιοθέατα, αρχαιολογικούς χώρους κ.ά.

**ΟΙ ΚΡΑΤΗΣΕΙΣ ΕΙΝΑΙ ΕΓΚΥΡΕΣ ΜΟΝΟ ΚΑΤΟΠΙΝ ΠΡΟΚΑΤΑΒΟΛΗΣ!**

**Το πρόγραμμα μπορεί να τροποποιηθεί από το γραφείο για την καλύτερη έκβασή του!**